Donatello en Volksie Marion Erskine: Graffiti Boeke
Dis die goeie ou dae van chat rooms en Internet Explorer; emoji's met leestekens; waar jy moet verduidelik wat afkortings soos LOL beteken; en Joost en Amor is Suid-Afrika se "it couple".
Zoë Zietsman sit op Oukersaand stoksielalleen voor haar rekenaar - sonder selfs 'n hond om mee te cuddle. En cuddle is volgens Zoë 'n basic human right. Vanaand is die aand, besluit sy terwyl sy as "Volksie" op die Matchmatewebwerf inteken.
Só ontmoet sy vir "Donatello", 'n advokaat wat sy klerekas colour code en net suiwer Afrikaans praat. Zoë, daarenteen, meng haar tale, sy ry nog met haar Vespa en gee jogaklasse vir swanger vroue.
Wat het 'n konserwatiewe metro-man en 'n alternatiewe maltrap soos Zoë gemeen? Met twee goeie feë in die gedaante van 'n gay boesembuddie en 'n huishulp wat nie met haar laat sukkel nie, kan Mars en Venus dalk tog bymekaarkom.